
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 


ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΤΕΥΧΟΣ ΔΕΥΤΕΡΟ 


Αρ. Φύλλου 886 


18 Ιουλίου 2000 


ΠΕΡΙΕΧΟΜΕΝΑ 


ΑΠΟΦΑΣΕΙΣ 

Μετονομασίατου Εργαστηρίου Ορυκτολογίας Πετρο¬ 
λογίας του Τμήματος Γεωπονίας Φυτικής και Ζωι¬ 
κής Παραγωγής της Σχολής Τεχνολογικών Επιστη¬ 
μών του Πανεπιστημίου Θεσσαλίας. 1 

Ανανέωση θητείας Αναπληρωτή Συντονιστή Συμβού¬ 
λου της Φιλεκπαιδευτικής Εταιρείας. 2 

Ανακατανομή Οργανικών θέσεων κλάδου ΔΕ7 Τεχνι¬ 
κών της ΥΠΑ. 3 

Σύσταση νομικού προσώπου στο Δήμο Ροδολίβους Ν. 
Σερρών με την επωνυμία «ΚΕΝΤΡΟ ΑΝΟΙΧΤΗΣ 

ΠΡΟΣΤΑΣΙΑΣ ΗΛΙΚΙΩΜΕΝΩΝ (ΚΑΠΗ). 4 

Σύσταση αμιγούς δημοτικής επιχείρησης στο Δήμο 
Ροδολίβους Ν. Σερρών με την επωνυμία «ΔΗΜΟΤΙ¬ 
ΚΗ ΕΠΙΧΕΙΡΗΣΗ ΠΟΛΙΤΙΣΜΟΥ ΚΑΙ ΑΝΑΠΤΥΞΗΣ 

ΡΟΔΟΛΙΒΟΥΣ Ν. ΣΕΡΡΩΝ». 5 

Σύσταση αμιγούς Επιχείρησης στο Δήμο Κ. Μητρου- 
σίου Ν. Σερρών με την επωνυμία «ΔΗΜΟΤΙΚΗ ΕΠΙ¬ 
ΧΕΙΡΗΣΗ ΑΝΑΠΤΥΞΗΣ Κ. ΜΗΤΡΟΥΣΙΟΥ» 

(Δ.Ε.Α.Κ.Μ.). 6 

Τροποποίηση της 1635/22.9.98 απόφαση σύστασης 

της Περιφερειακής Γνωμοδοτικής Επιτροπής. 7 

Σύσταση Νομικού Προσώπου στο Δήμο Εχιναίων Ν. 
Φθιώτιδας με την επωνυμία «Κέντρο Ανοιχτής Προ¬ 
στασίας Ηλικιωμένων Δήμου Εχιναίων». 8 

Τροποποίηση της συστατικής πράξης Νομικού Προ¬ 
σώπου στο Ν. Βοιωτίας «6η Σχολική Επιτροπή του 
Τεχνικού Επαγγελματικού Λυκείου και Τεχνικής 

Επαγγελματικής Σχολής». 9 

Χορήγηση άδειας ασκήσεως επαγγέλματος Κοινών. 
Λειτουργού στην Μπούρδαλα Αικατερίνη του Σταύ¬ 
ρου κάτοικο Πατρών. 10 

Χορήγηση άδειας ασκήσεως επαγγέλματος Κοινών. 
Λειτουργού στην Φάλαρη Παρασκευή του Φωτίου, 
κάτοικο Αλισσού Πατρών. 11 

ΔΙΟΡΘΩΣΕΙΣ ΣΦΑΛΜΑΤΩΝ 

Διόρθωση σφάλματος στην 744/1.3.2000 απόφαση 
της Δ/νσης Τ οπικής Αυτ/σης & Δ/σης Κιλκίς. 12 


ΑΠΟΦΑΣΕΙ Σ 

Αριθ. Πρωτ.ΦΙ 167/Β1/339 (1) 

Μετονομασίατου Εργαστηρίου Ορυκτολογίας Πετρολο¬ 
γίας του Τμήματος Γεωπονίας Φυτικής και Ζωικής Πα¬ 
ραγωγής της Σχολής Τεχνολογικών Επιστημών του 
Πανεπιστημίου Θεσσαλίας. 

Ο ΥΠΟΥΡΓΟΣ 

ΕΘΝΙΚΗΣ ΠΑΙΔΕΙΑΣ ΚΑΙ ΘΡΗΣΚΕΥΜΑΤΩΝ 

Έχοντας υπόψη: 

1. Τις διατάξεις του άρθρου 7 παρ. 5 του Ν. 1268/82 (Α' 
87) όπως αυτό τροποποιήθηκε με την παρ.2 του άρθρου 
48του Ν. 1404/83 (Α' 173) 

2. Τη γνώμη της Γ ενικής Συνέλευσης του Τμήματος Γ ε¬ 
ωπονίας Φυτικής και Ζωικής Παραγωγής της Σχολής Τε¬ 
χνολογικών Επιστημών του Πανεπιστημίου Θεσσαλίας 
(Συνεδρίαση 3/20.10.1999 

3. Το γεγονός ότι από την εφαρμογή των διατάξεων της 
απόφασης αυτής δεν προκαλείται δαπάνη σε βάρος του 
προϋπολογισμού του Πανεπιστημίου Θεσσαλίας άρθρο 
29Ατου Ν. 1558/85 (ΑΊ37). όπωςπροσετέθη με το άρθρο 
27του Ν.2081/92 (ΑΊ54) και τροποποιήθηκε με το άρθρο 
1 παρ. 2ατου Ν. 2469/1997(Α'38), αποφασίζουμε: 

Το κατά τις διατάξεις του άρθρου 1 παρ. 1 εδαφ. (θ)του 
π.δ. 50/95 (Α' 38) Εργαστήριο Ορυκτολογίας, Πετρολο¬ 
γίας του Τμήματος Γεωπονίας Φυτικής και Ζωικής Παρα¬ 
γωγής της Σχολής Τεχνολογικών Επιστημών του Πανεπι¬ 
στημίου Θεσσαλίας, μετονομάζεται σε Εργαστήριο Ορυ¬ 
κτολογίας - Πετρολογίας - Γεωχημείας, χωρίς μεταβολή 
του γνωστικού του αντικειμένου. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 29 Ιουνίου 2000 

Ο ΥΠΟΥΡΓΟΣ 

ΠΕΤΡΟΣ Δ. ΕΥΘΥΜΙΟΥ 

Αριθ.πρωτ. Δ5/3783 (2) 

Ανανέωση θητείας Αναπληρωτή Συντονιστή Συμβούλου 
της Φιλεκπαιδευτικής Εταιρείας. 

Ο ΥΠΟΥΡΓΟΣ 

ΕΘΝΙΚΗΣ ΠΑΙΔΕΙΑΣ ΚΑΙ ΘΡΗΣΚΕΥΜΑΤΩΝ 

Έχοντας υπόψη: 

1. Τις διατάξεις του άρθρου 30 παρ. 7 του Ν.2083/92 

(ΦΕΚ 159/Α' /92) «Περί συστάσεως θέσεων Συντονιστή 
Συμβούλου και Αναπληρωτών των Σχολείων της Φιλεκ¬ 
παιδευτικής Εταιρείας». 

2. Την αριθμ. Φ2/281/Δ5/124/22.1.93 (ΦΕΚ62/Β’ /93) ΥΑ 
«Προσόντα αρμοδιότητες και καθήκοντα Συντονιστή 
Συμβούλου και Αναπληρωτών των Σχολείων της, Φιλεκ¬ 
παιδευτικής Εταιρείας. 

3. Την αριθμ. 2015460/1664/0022/22.4.93 Κοινή Απόφα¬ 
ση των Υπουργών Εθνικής Παιδείας και Θρησκευμάτων 
και Οικονομικών (ΦΕΚ 307/Β730.4.93) «Αποδοχές Συντο¬ 
νιστή Συμβούλου και Αναπληρωτών Συντονιστών Συμ¬ 
βούλων της Φ. Ε.». 

4. Το πρακτικό του Δ.Σ. της Φιλεκπαιδευτικής Εταιρείας 
με ημερομηνία 20.4.2000, με το οποίο ανανεώνει τη θη¬ 
τεία της Αναπληρώτριας Συντονιστή Συμβούλου Χαρί- 
κλειας Μακρίδου - Γκέκα για τέσσερα (4) χρόνια. 

5. Την αριθμ. ΣΤ5/25/26.4.2000 (ΦΕΚ 582/τ.Β’/ 
26.4.2000) Απόφαση του Πρωθυπουργού με θέμα «Αρμο¬ 
διότητες Υφυπουργού ΥΠ.Ε.Π.Θ.» αποφασίζουμε: 

Ανανεώνουμε τη θητεία της Χαρίκλειας Μακρίδου - Γ κέ¬ 
κα, κλάδου ΠΕ Δασκάλων, Αναπληρώτριας Συντονιστή 
Συμβούλου των Σχολείων της Α/θμιας Εκπ/σηςτης Φιλεκ¬ 
παιδευτικής Εταιρείας για τέσσερα (4) ακόμη χρόνια από 
8.5.2000. 

Με την παρούσα απόφαση δεν προκαλείται δαπάνη σε 
βάρος του Κρατικού Προϋπολογισμού. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 30 Ιουνίου 2000 

Ο ΥΦΥΠΟΥΡΓΟΣ 

ΦΙΛΙΠΠΟΣ ΠΕΤΣΑΛΝΙΚΟΣ 


Αριθ. πρωτ. Δ10/Α/28991/1671 (3) 

Ανακατανομή Οργανικών θέσεων κλάδου ΔΕ7 Τεχνικών 
της ΥΠΑ. 

Ο ΔΙΟΙΚΗΤΗΣ ΤΗΣ ΥΠΗΡΕΣΙΑΣ 
ΠΟΛΙΤΙΚΗΣ ΑΕΡΟΠΟΡΙΑΣ 

Έχοντας υπόψη: 

1. Τις διατάξεις του άρθρου 21 παρ. 2 και 4 του Ν. 
2085/92 περί «Ρύθμισης θεμάτων Οργάνωσης, λειτουρ¬ 
γίας και προσωπικού της Δημόσιας Διοίκησης και άλλες 
διατάξεις» (ΦΕΚ 170 Α') και του άρθρου 8 του Π.Δ. 35/93 
(ΦΕΚ 13 Α'). 

2. Τις διατάξεις του Ν.Δ. 714/70 περί «Ιδρύσεως ΔΕΜ 
παρά τω Υπουργείω Συγκοινωνιών και Οργανώσεως της 
ΥΠΑ» (ΦΕΚ 238 Α') όπως τροποποιήθηκε με το Ν. 1340/83 
(ΦΕΚ35 Α'). 

3. Τις διατάξεις του Π.Δ. 56/89 περί «Οργανισμού της 
ΥΠΑ» (ΦΕΚ 28 Α') όπως τροποποιήθηκε μεταγενέστερα. 

4. Τις διατάξεις του Π.Δ. 19/92 περί «Σύστασης Γενικών 
Διευθύνσεων στην ΥΠΑ» (ΦΕΚ4Α'). 

5. Την με αριθμ. Δ 10/Α/45 720/2298/30-8-93 απόφαση 
του Διοικητή της ΥΠΑ περί «Κατανομής των Οργανικών 
θέσεων του προσωπικού της ΥΠΑ στις Οργανικές Μονά¬ 
δες» (ΦΕΚ 735 Α'). 

6. Τις διατάξεις του άρθρου 29 Α' του Ν. 1558/85 που 
προστέθηκε με το άρθρο 27 του Ν. 2081/92 (ΦΕΚ 154 Α') 
και ανπκαταστάθηκε με την παρ. 2α του άρθρου 1 του Ν. 
2469/97 (ΦΕΚ 138 Α'). 

7. Το γεγονός ότι από τις διατάξεις της παρούσης δεν 


προκαλείται δαπάνη σε βάρος του Κρατικού Προϋπολο¬ 
γισμού. 

8. Το με αριθμ. Δ9/Β/2123/29-2-2000 υπηρεσιακό ση¬ 
μείωμα, αποφασίζουμε: 

Ανακατανέμουμε: 

Τις θέσειςτου κλάδου ΔΕ7 Τεχνικών με την αύξηση κα¬ 
τά μία (1) των θέσεωντου κλάδου αυτού στον Κρατικό Αε¬ 
ρολιμένα Αστυπάλαιας και την αντίστοιχη μείωση των θέ¬ 
σεωντου ιδίου κλάδου στην ΥΕΠ. 

Ισχύς της απόφασης αυτής από δημοσιεύσεώς της 
στην Εφημερίδα της Κυβερνήσεως. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Ελληνικό, 23 Ιουνίου 2000 

Ο Διοικητής 
ΔΗΜ.ΓΕΩΡΓΑΡΑΚΗΣ 

Αριθ. πρωτ. οικ. 9583 (4) 

Σύσταση νομικού προσώπου στο Δήμο Ροδολίβους Ν. 
Σερρών με την επωνυμία «ΚΕΝΤΡΟ ΑΝΟΙΧΤΗΣ 
ΠΡΟΣΤΑΣΙΑΣ ΗΛΙΚΙΩΜΕΝΩΝ (ΚΑΠΗ), 

Ο ΓΕΝΙΚΟΣ ΓΡΑΜΜΑΤΕΑΣ 
ΠΕΡΙΦΕΡΕΙΑΣ ΚΕΝΤΡΙΚΗΣ ΜΑΚΕΔΟΝΙΑΣ 

Έχοντας υπόψη: 

1. Τις διατάξεις του άρθρου 203 του Π.Δ/τος 410/95. 

2. Τις αριθ. 273/1999 και 88/2000 αποφάσεις του Δ.Σ. 
Ροδολίβους περί συστάσεως Κέντρου Ανοιχτής Προστα¬ 
σίας Ηλικιωμένων (ΚΑΠΗ) αποφασίζουμε: 

1. Συστήνουμε στο Δήμο Ροδολίβους του Ν. Σερρών 
ίδιο Νομικό Πρόσωπο με την επωνυμία «ΚΕΝΤΡΟ ΑΝΟΙ¬ 
ΧΤΗΣ ΠΡΟΣΤΑΣΙΑΣ ΗΛΙΚΙΩΜΕΝΩΝ (ΚΑΠΗ )» με έδρα το 
Δ.Δ. Ροδολίβους και παραρτήματα στα Δ.Δ. Μικρού Σου- 
λίου και Δομίρου. 

2. Σκοπός του Νομικού Προσώπου,που συνίσταται σε 
παροχή εξωϊδρυματικής προστασίας ηλικιωμένων, είναι: 

α) η παροχή σε ηλικιωμένα άτομα της περιοχής του Δή¬ 
μου Ροδολίβους ιατρικής φροντίδας, φαρμακευτικής πε¬ 
ρίθαλψης, φυσιοθεραπείας και εργοαπασχόλησης 
β) η δημιουργία ενός τόπου συνάντησης όπου οι ηλι¬ 
κιωμένοι θα μπορούν να βρούνε φιλική συντροφιά και ηθι¬ 
κή υποστήριξη 

γ) η προσφορά στους ηλικιωμένους οργανωμένης ψυ¬ 
χαγωγίας (εκδρομές, επισκέψεις σε μουσεία, αρχαιολο¬ 
γικούς χώρους, προβολή ταινιών, μουσική, συνεστιάσεις) 
δ) η παροχή βοήθειας σε ηλικιωμένους στο σπίτι, κατά 
περίπτωση ζεστών γευμάτων, διευκολύνσεις στα ψώνια, 
σιγύρισμα κ.λ.π. 

ε) απασχόληση των ηλικιωμένων σε ομάδες αυτενέρ¬ 
γειας σε ποικίλες δραστηριότητες. 

3. Πόροι του Νομικού Προσώπου είναι: 

α) επιχορήγηση ή κάθε άλλη παροχή του Κράτους, είτε 
απευθείας σ’ αυτό, είτε δια μέσου του Δήμου Ροδολίβους. 

β) ετήσια επιχορήγηση του Δήμου Ροδολίβους με το 
χρηματικό ποσό των 3.000.000 δρχ. 

γ) κάθε είδους συνδρομές, εισφορές, δωρεές, κληρο¬ 
νομιές και κληροδοσίες 

δ) έσοδα από συμβολική συμμετοχή των μελών του 
ε) έσοδα από το αντίτιμο των πραγμάτων ή υπηρεσιών 
που παρέχονται από το Νομικό Πρόσωπο, 
στ) πρόσοδοι από τη δική του περιουσία και 

ζ) κάθε άλλη νόμιμη πρόσοδος. 

3. Η διοίκηση του νομικού προσώπου θα ορισθεί με από¬ 
φαση του Δημοτικού Συμβουλίου Ροδολίβους σύμφωνα 
με τις διατάξεις του άρθρου 203 του Π.Δ/τος410/1995.Το 
Διοικητικό Συμβούλιο εκλέγει από τα μέλη του τον αντι¬ 
πρόεδρό του. Η θητεία των μελών του Διοικητικού Συμ¬ 
βουλίου ακολουθεί την δημοτική περίοδο. Νέα μέλη του 
διοικητικού συμβουλίου ορίζονται όταν λήξει η θητεία των 
παλαιών ή όταν κατά την διάρκεια της θητείας τους κενω¬ 
θεί θέση για οποιονδήποτε λόγο. Μέχρι να πληρωθεί η κε- 
νωθείσα θέση το διοικητικό συμβούλιο λειτουργεί με ελ¬ 
λιπή σύνθεση η οποία δεν μπορεί να είναι κατώτερη από 
τον αριθμό που απαιτείται για την απαρτία. 

5. Το Νομικό Πρόσωπο εκπροσωπείται στα δικαστήρια 
και σε κάθε αρχή από τον Πρόεδρο του Διοικητικού Συμ¬ 
βουλίου, και όταν αυτός απουσιάζει ή κωλύεται από τον 
Αντιπρόεδρο αυτού. 

6. Από τις διατάξεις της απόφασης αυτής προκαλείται 
σε βάρος του προϋπολογισμού του Δήμου Ροδολίβους 
δαπάνη ύψους 3.000.000 δρχ. για το έτος 2000 και για κά¬ 
θε ένα από τα επόμενα οικονομικά έτη. Για την αντιμετώ¬ 
πιση της εν λόγω δαπάνης έχει εγγράφει ισόποση πίστω¬ 
ση στον προϋπολογισμό του δήμου οικ. Έτους 2000 και 
στον Κ.Α 65/151.1 β με τον τίτλο Ετήσια επιχορήγηση ΚΑ- 
ΠΗ. 

Η παρούσα να δημοσιευθεί στην Εφημερίδα της Κυ- 
βερνήσεως. 

Σέρρες, 27 Ιουνίου 2000 

Ο Γ ενικός Γ ραμματέας Περιφέρειας 
ΒΑΣ. ΒΑΛΑΣΟ Π ΟΥΔΟΣ 

Αριθ. πρωτ. 7313 (5) 

Σύσταση αμιγούς δημοτικής επιχείρησης στο Δήμο Ρο¬ 
δολίβους Ν. Σερρών με την επωνυμία «ΔΗΜΟΤΙΚΗ 
ΕΠΙΧΕΙΡΗΣΗ ΠΟΛΙΤΙΣΜΟΥ ΚΑΙ ΑΝΑΠΤΥΞΗΣ ΡΟΔΟΛΙ- 
ΒΟΥΣ Ν. ΣΕΡΡΩΝ». 

Ο ΓΕΝΙΚΟΣ ΓΡΑΜΜΑΤΕΑΣ 
ΠΕΡΙΦΕΡΕΙΑΣ ΚΕΝΤΡΙΚΗΣ ΜΑΚΕΔΟΝΙΑΣ 

Έχοντας υπόψη: 

1. Τις διατάξεις των άρθρων 277 έως και 284 του Π. 
Δ/τος410/1995. 

2. Τις αριθ. 229/1999 και 88/2000 αποφάσεις του Δ.Σ. 
Ροδολίβους περί συστάσεως Αμιγούς Δημοτικής Επιχεί¬ 
ρησης με την επωνυμία « ΔΗΜΟΤΙΚΗ ΕΠΙΧΕΙΡΗΣΗ ΠΟΛΙ¬ 
ΤΙΣΜΟΥ ΚΑΙ ΑΝΑΠΤΥΞΗΣ». 

3. Την συνημμένη οικονομοτεχνική μελέτη. 

Αποφασίζουμε 

1. Συστήνουμε στο Δήμο Ροδολίβους του Νομού Σερ¬ 
ρών Δημοτική Επιχείρηση με την επωνυμία « ΔΗΜΟΤΙΚΗ 
ΕΠΙΧΕΙΡΗΣΗ ΠΟΛΙΤΙΣΜΟΥ ΚΑΙ ΑΝΑΠΤΥΞΗΣ «ως ίδιο νο¬ 
μικό πρόσωπο ιδιωτικού δικαίου το οποίο θα διέπεται από 
τις σχετικές διατάξεις του Π.Δ/τος 410/95. 

2. Σκοποί της Επιχείρησης είναι: 

Η μελέτη, καταγραφή, έρευνα και αξιολόγηση των δυ¬ 
νατοτήτων ανάπτυξης με την ανάληψη και εκπόνηση ανα¬ 
πτυξιακών προγραμμάτων, η διενέργεια απογραφικών 
ερευνών, η σύνταξη κλαδικών μελετών, ο προγραμματι¬ 
σμός αξιοποίησης πόρων και πληροφοριών, η ανάπτυξη 
γεωγραφικού συστήματος πληροφοριών καθώς και η τή¬ 
ρηση αρχείου και πληροφοριακού υλικού. 


Η υποστήριξη δραστηριοτήτων του οικονομικού τομέα 
(γεωργία, κτηνοτροφία, μεταποίηση, υπηρεσίες, τουρι¬ 
σμός) για την βελτίωση της ανταγωνιστικότητας με την 
ανάληψη και σύνταξη τεχνο-οικονομικών μελετών, τη με¬ 
λέτη μεθόδων, βελτίωσης της επιχειρηματικής δράσης 
και της αποδοτικότητας του ανθρώπινου δυναμικού « κα¬ 
θώς και την ανάπτυξη πρωτοβουλιών προώθησης και 
προβολής των προϊόντων και υπηρεσιών των αντίστοιχων 
φορέων, Δημοσίων και Ιδιωτικών. 

Η διερεύνηση, μελέτη και συντονισμός διαδικασιών και 
μηχανισμών για την παραγωγή μεταφορά και παροχή ει¬ 
δικής τεχνογνωσίας καθώς και η ενημέρωση και παροχή 
πληροφοριών σε φορείς και επιχειρήσεις Αυτοδιοίκησης 
και φορείς του Δημόσιου και Ιδιωτικού τομέα σε αναπτυ¬ 
ξιακά θέματα. 

Η ενημέρωση και υποστήριξη των Επιχειρήσεων του 
Δημοσίου, της Τοπικής Αυτοδιοίκησης και του ιδιωτικού 
τομέα, των τοπικών και κοινωνικών φορέων για την ανά¬ 
ληψη,αξιοποίηση και υλοποίηση Εθνικών, Ευρωπαϊκών 
και Διεθνών χρηματοδοτούμενων προγραμμάτων που 
έχουν σχέση με τον τομέα δραστηριότητάςτους . 

Η οργάνωση, λειτουργία, διαχείριση τουριστικών υπη¬ 
ρεσιών και δραστηριοτήτων του Δήμου, καθώς και η δη¬ 
μιουργία - διαχείριση νέων δραστηριοτήτων (Δημοτικό 
Αναψυκτήριο, Ξενοδοχειακή Μονάδα, Λαογραφικό Μου¬ 
σείο, Αθλητικό Κέντρο, κ.α.) που στοχεύουν στην τουρι¬ 
στική ανάπτυξη οποιοσδήποτε μορφής (εκκλησιαστικός, 
πολιτισμικός, αθλητικός, ορεινός τουρισμός) καθώς και η 
δημιουργία τουριστικών πακέτων για τις ομάδες - στό¬ 
χους. 

Η ενημέρωση για τις δυνατότητες αξιοποίησης Εθνικών 
και Κοινωνικών Προγραμμάτων, καθώς και ενθάρρυνση 
των ιδιωτών και των συλλόγων για τη δημιουργία αγρο- 
τουριστικών συνεταιρισμών. 

Η ανάληψη και αξιοποίηση Εθνικών και Ευρωπαϊκών 
προγραμμάτων ενημέρωσης και κατάρτισης του ανθρώ¬ 
πινου δυναμικού, καθώς και συμβουλευτική υποστήριξη 
των ΜΜΕ για την παροχή υψηλού επιπέδου υπηρεσιών 
στους επισκέπτες. 

Η διεξαγωγή κάθε δραστηριότητας που σχετίζεται με 
την βελτίωση της ποιότητας ζωής και την κοινωνικό - πο¬ 
λιτιστική υποδομή, με τη μελέτη -σχεδίασμά, οργάνωση, 
διοίκηση, διαχείριση, και αξιολόγηση πάσης φύσεως έρ¬ 
γων και την ένταξή τους σε Ευρωπαϊκά προγράμματα, 
όπως αξιοποίηση (συντήρηση - ανάδειξη) αρχαιολογικών 
χώρων που έχουν μνημειακή αξία (νεοκλασικά κτίρια, 
ανάδειξη - προβολή - ανάπλαση παραδοσιακού οικισμού 
και εμπορικού κέντρου κ.α.). 

Η δημιουργία υποδομών στον κοινωνικό τομέα (Υγεία - 
Πρόνοια) με την ίδρυση και λειτουργία 

Α) Κέντρου κοινωνικής πρόνοιας και την παροχή υπη¬ 
ρεσιών Πρόνοιας και Υγείας. 

Β) Βρεφονηπιακών σταθμών, κέντρου δημιουργικής 
απασχόλησης νέων, γηροκομείο κ. α. για την παροχή ολο¬ 
κληρωμένης κοινωνικής προστασίας σε ευπαθείς ομάδες 
στόχους. 

Η ανάληψη και αξιοποίηση Προγραμμάτων χρηματο¬ 
δότησης από Εθνικούς και Ευρωπαϊκούς πόρους των 
σκοπών της Επιχείρησης, αλλά και προγραμμάτων ενη¬ 
μέρωσης - κατάρτισης των ομάδων που θα απασχολη¬ 
θούν στους τομείς Υγείας - Πρόνοιας. 

Η προβολή και ανάδειξη της τοπικής πολιτιστικής κλη¬ 
ρονομιάς με: 

Α) Αξιοποίηση Εθνικών και Ευρωπαϊκών προγραμμά¬ 
των για την ανάδειξη και συντήρηση των μνημείων. 

Β) Αξιοποίηση προγραμμάτων ένταξης μνημείων στη 
σύγχρονη πολιτιστική ζωή του Δήμου και σύνδεσή τους 
με την τουριστική ανάπτυξη. 

Γ) Ενημέρωση ιδιωτών και άλλων φορέων για τη δυνα¬ 
τότητα χρηματοδότησής τους για την αναστύλωση αυ¬ 
τών των μνημείων. 

Η ανάπτυξη του σύγχρονου τοπικού πολιτισμού με: 

Α) Η ανάληψη και διαχείριση προγραμμάτων ενίσχυσης 
των υποδομών του πολιτισμού π.χ. δημιουργία Βιβλιοθή¬ 
κης, Κέντρο Πολιτισμού κ.α. 

Β) Δημιουργία Προγραμμάτων, αλλά και αξιοποίηση 
Προγραμμάτων χρηματοδοτούμενων από την Ε.Ε. εκ¬ 
παιδευτικού χαρακτήρα π.χ. τμήματα μουσικής, ζωγρα¬ 
φικής, χορού, θεάτρου κ.α. 

Γ) Διοργάνωση πολιτιστικών δραστηριοτήτων και πώ¬ 
ληση αυτών σε άλλους φορείς ως προϊόντα (Συναυλίες, 
Εκθέσεις, συνεργασίες με άλλους Δήμους στον τομέα 
του πολιτισμού). 

Δ) Διοργάνωση πολιτιστικών ανταλλαγών με άλλους 
φορείς. 

Η εφαρμογή και καλλιέργεια αθλητικών δραστηριοτή¬ 
των με την οργάνωση και λειτουργία τμημάτων μαζικού 
αθλητισμού. 

Η δημιουργία και πώληση αθλητικών προγραμμάτων 
στην Ε.Ε. για την επιμήκυνση της τουριστικής περιόδου. 

Η διοργάνωση αθλητικών εκδηλώσεων, δραστηριοτή¬ 
των και ανταλλαγών με άλλους φορείς. 

Η δημιουργία και πώληση αθλητικών διοργανώσεων 
εκμάθησης αθλημάτων (0ΑΜΡ3). 

Η διοργάνωση και διαχείριση Αθλητικών Κατασκηνώ¬ 
σεων (0ΑΜΡ3), εσωτερικής και εξωτερικής αγοράς. 

Η δημιουργία Αθλητικού Κ.Ε.Κ., ώστε να δημιουργη- 
θούν προϋποθέσεις σεμιναριακής εκπαίδευσης για την 
οργάνωση αθλητικών και αξιοποίηση χρηματοδοτήσε¬ 
ων. 

Η οργάνωση αθλητικών ακαδημιών, ερασιτεχνικών σω¬ 
ματείων της περιοχής και σχολείων. 

Η εκπόνηση Μελέτης Στρατηγικού Σχεδιασμού και 
Έρευνας Αγοράς που θα συνδέει τον αθλητισμό με τον 
τουρισμό, τη συμμετοχή της νεολαίας με την εκπαίδευση 
ανθρώπινου δυναμικού για την ανάπτυξη του Δήμου. 

Η παροχή συμβουλευτικών και άλλων υπηρεσιών σε 
φυσικά ή νομικά πρόσωπα για την διεκπεραίωση των δια¬ 
φόρων αιτημάτων τους προς Δημοτικούς ή Δημόσιους 
Φορείς. 

Η ανάληψη και διοργάνωση εκπαιδευτικών ή ενημερω¬ 
τικών Σεμιναρίων και Συνεδρίων Γ σχετικών με τους σκο¬ 
πούς της. Για το σκοπό αυτό δύναται να προβεί στην κα¬ 
τασκευή Συνεδριακού Κέντρου. 

Η αντιπροσώπευση και εμπορία προϊόντων σχετικών με 
τους σκοπούς της. 

Η σχεδίαση, μελέτη και παρέμβαση σε κάθε είδους 
ενεργειακά θέματα, καθώς και σε θέματα περιβάλλοντος 
και ενδεικτικά αναφερόμενα σε δίκτυα ύδρευσης, απο¬ 
χέτευσης, βρόχινων υδάτων και δικτύου φυσικού αερίου, 
ως και σε δίκτυα ηλεκτροδοτήσεως κτιρίων, οδών, πλα¬ 
τειών, αλσυλλίων και λοιπών υπαίθριων χώρων. 

Η έκδοση βιβλίων και εντύπων με αντικείμενο την προ¬ 
βολή του Δήμου (με ενδιαφέρον για την τοπική αυτοδιοί¬ 
κηση, την ανάπτυξη και την υποστήριξη των δραστηριο¬ 
τήτων της Επιχείρησης), η παραγωγή εντύπων και ηλε¬ 


κτρονικών μέσων προβολής των τοπικών θεμάτων, η έκ¬ 
δοση έντυπης Εφημερίδας. 

Η παροχή υπηρεσιών καθαριότητας και αποκομιδής 
απορριμμάτων, καθαριότητας και ευπρεπισμού κοινο¬ 
χρήστων υπαίθριων χώρων. 

Η κατασκευή έργων υποδομής και η εκπόνηση αντί¬ 
στοιχων τεχνικών μελετών. 

Η απόκτηση, αξιοποίηση και εκμετάλλευση κινητών και 
ακινήτων περιουσιακών στοιχείων για τουριστικούς ή άλ¬ 
λους επιχειρηματικούς σκοπούς που έχουν σχέση με 
τους σκοπούς της. 

Η εκμετάλλευση επωφελώς και γενικότερα η αξιοποίη¬ 
ση κάθε ακίνητης περιουσίας του Δήμου που παραχω- 
ρείται προς χρήση στην Επιχείρηση για την επίτευξη των 
σκοπών της. 

Η χρήση, η εκμετάλλευση ή συνεκμετάλλευση ακινή¬ 
των από το υφιστάμενο ιδιοκτησιακό καθεστώς του Δή¬ 
μου και με άλλους φορείς του Δημοσίου κυρίως τομέα. 

Η ανάθεση σε κατασκευαστικούς φορείς της αξιοποίη¬ 
σης ακινήτων και η από κοινού, μετά την ολοκλήρωση έρ¬ 
γου από τον κατασκευαστικό φορέα συνεκμετάλλευσή 
του για ορισμένο χρόνο. Μετά την πάροδο του χρόνου 
αυτού η εκμετάλλευση θα ανήκει αποκλειστικά και μόνο 
στην επιχείρηση, η οποία θα έχειτο δικαίωμα να διαθέτει 
το ακίνητο κατά τον προσφορότερο τρόπο γι αυτήν. 

Η αγορά ή μίσθωση κινητών και ακινήτων που εξυπη¬ 
ρετούν τους σκοπούς της. 

Η εξέταση τρόπων και μεθόδων βελτίωσης του περι¬ 
βάλλοντος μέσω πάσης φύσης παρεμβάσεων όπως κα¬ 
τασκευή πλατειών, χώρων πρασίνου, πάρκων, αλσυλίων. 
Μέσω της κατασκευής και εκμετάλλευσης ή συνεκμε¬ 
τάλλευσης χώρων στάθμευσης αυτοκινήτων, κατασκευή 
παιδικών - βρεφονηπιακών σταθμών, παιδικών χαρών, 
πολυ-λειτουργικών αθλητικών κέντρων, κ.α. 

Η παροχή υπηρεσιών στον τομέα της αστικής συγκοι¬ 
νωνίας για τη σύνδεση των Δημοτικών Διαμερισμάτων 
του Δήμου για την εξυπηρέτηση των δημοτών. 

3. Η Επιχείρηση διοικείται από επταμελές (7μελές) Δι¬ 
οικητικό Συμβούλιο, το οποίο μαζί με τους αναπληρωτές 
του ορίζεται από το Δημοτικό Συμβούλιο και αποτελείται: 

Από τον εκάστοτε Δήμαρχο ως πρόεδρο 

Από τον εκάστοτε Αντιδήμαρχο ως αντιπρόεδρο 

Από δύο αιρετούς εκπροσώπους του Δήμου, εκ των 
οποίων ο ένας θα προέρχεται από την μειοψηφία. 

Από έναν εκπρόσωπο του Πολιτιστικού Συλλόγου Ρο- 
δολίβους. 

Από έναν εκπρόσωπο του Ορειβατικού Συλλόγου Ρο- 
δολίβους και 

Από έναν κάτοικο ή δημότη με γνώσεις και πείρα στο 
αντικείμενο της Επιχείρησης. 

Τη θέση του Αντιπροέδρου μπορίει να καταλάβει και 
οποιοδήποτε άλλο μέλος του Δημοτικού Συμβουλίου με¬ 
τά από πρόταση του Δημάρχου και σύμφωνη γνώμη του 
Δημοτικού Συμβουλίου . Μέλη του Δ. Σ. δεν μπορεί να εί- 
ναι/με οιανδήποτε μορφή εργολάβοι ή προμηθευτές ή 
υπάλληλοι ομοειδούς επιχείρησης. 

Στα μέλη του Διοικητικού Συμβουλίου προστίθεται και 
εκπρόσωπος των εργαζομένων (χωρίς αλλαγή συστατι¬ 
κής πράξης), όταν η Επιχείρηση απασχολεί πάνω από εί¬ 
κοσι (20) εργαζόμενους. Στην περίπτωση αυτή: 

4. Η διάρκεια της Επιχείρησης είναι τριάντα (30) χρόνια 
από τη δημοσίευση της απόφασης στην Εφημερίδα της 
Κυβέρνησης. 

5. Έδρα της Επιχείρησης είναι το Δημοτικό Διαμέρισμα 
Ροδολίβους. 

6. Το κεφάλαιο που εκχωρείται στην Επιχείρηση είναι 
10.000.000 δρχ. 

7. ΠΟΡΟΙ της Επιχείρησης είναι τα έσοδα από την άσκη¬ 
ση της δραστηριότητάς της, η οποία προκύπτει από τους 
σκοπούς της, οι πρόσοδοι από την περιουσία της, οι Εθνι¬ 
κές ή Κοινοτικές Επιχορηγήσεις - Επιδοτήσεις, οι δωρεές, 
τα κληροδοτήματα . τα κέρδη από τη συμμετοχή της σε 
άλλους φορείς, καθώς και κάθε άλλη νόμιμη πρόσοδος. 

8. Η Επιχείρηση διαλύεται. 

Με απόφαση του Δημοτικού Συμβουλίου που λαμβάνε- 
ται με την απόλυτη πλειοψηφία των μελών του. 

Όταν λήξει χωρίς να παραταθεί η διάρκειά της. 

Σε περίπτωση πτώχευσης της Επιχείρησης. 

Τη διάλυση της Επιχείρησης ακολουθεί η εκκαθάριση. 

Εκτός από την περίπτωση της πτώχευσης η εκκαθάριση 
γίνεται από εκκαθαριστές που ορίζονται από το Δημοτικό 
Συμβούλιο. Στην εκκαθάριση διεκπεραιώνεται οι εκκρε¬ 
μείς υποθέσεις. 

Εισπράττονται οι απαιτήσεις, ρευστοποιείται η περιου¬ 
σία και πληρώνονται τα χρέη της Επιχείρησης. Το υπόλοι¬ 
πο περιέρχεται στο Δήμο Ροδολίβους. 

Η συγκρότηση η λειτουργία και οι αρμοδιότητες των ορ¬ 
γάνων της Διοίκησης, η οργάνωση λειτουργία, διαχείριση 
και εποπτεία της Επιχείρησης διέπονται από τις σχετικές 
με τις Δημοτικές και Κοινοτικές Επιχειρήσεις διατάξεις 
του Δ. Κ. Κ. 

9. Από τις διατάξεις της απόφασης αυτής προκαλείται 
δαπάνη σε βάρος του Προϋπολογισμού του Δήμου Ροδο¬ 
λίβους του έτους 2000 ύψους δέκα εκατομμυρίων δραχ¬ 
μών (10.000.000). Πα την αντιμετώπιση της εν λόγω δα¬ 
πάνης έχει εγγράφει πίστωση ύψους 5.000.000 δρχ στον 
Κ.Α.65/161.9β του προϋπολογισμού του Δήμου Ροδολί¬ 
βους οικ. Έτους 2000. Το υπόλοιπο ποσό των 5.000.000 
δρχ θα καλυφθεί με αναμόρφωση του ισχύοντος προϋ¬ 
πολογισμού. 

10. Η παρούσα να δημοσιευθεί στην Εφημερίδα της Κυ- 
βερνήσεως. 

Σέρρες, 26 Ιουνίου 2000 

Ο Γενικός Γραμματέας Περιφέρειας 
ΒΑΣ. ΒΑΛΑΣΟ Π Ο ΥΛΟΣ 

Αριθ. πρωτ. 7619 (6) 

Σύσταση αμιγούς Επιχείρησης στο Δήμο Κ. Μητρουσίου 
Ν. Σερρών με την επωνυμία «ΔΗΜΟΤΙΚΗ ΕΠΙΧΕΙΡΗΣΗ 
ΑΝΑΠΤΥΞΗΣ Κ. ΜΗΤΡΟΥΣΙΟΥ» (Δ.Ε.Α.Κ.Μ.). 

Ο ΓΕΝΙΚΟΣ ΓΡΑΜΜΑΤΕΑΣ 
ΠΕΡΙΦΕΡΕΙΑΣ ΚΕΝΤΡΙΚΗΣ ΜΑΚΕΔΟΝΙΑΣ 

Έχοντας υπόψη: 

1. Τις διατάξεις των άρθρων 277 έως και 284 του Π. 
Δ/τος410/1995. 

2. Τις διατάξειςτου Ν. 2307/1995. 

3. Την αριθ. 50/2000 απόφαση του Δ.Σ. Κ. Μητρουσίου 
περί συστάσεως Αμιγούς Δημοτικής Επιχείρησης με την 
επωνυμία « ΔΗΜΟΤΙΚΗ ΕΠΙΧΕΙΡΗΣΗ ΑΝΑΠΤΥΞΗΣ Κ. ΜΗ- 
ΤΡΟΥΣΙΟΥ» (Δ.Ε.Α.Κ.Μ.) 

4. Την συνημμένη οικονομοτεχνική μελέτη, αποφασί¬ 
ζουμε: 

1. Συστήνουμε στο Δήμο Κ. Μητρουσίου του Ν. Σερρών 


Αμιγή Δημοτική Επιχείρηση με την επωνυμία « ΔΗΜΟΤΙΚΗ 
ΕΠΙΧΕΙΡΗΣΗ ΑΝΑΠΤΥΞΗΣ Κ. ΜΗΤΡΟΥΣΙΟΥ» (Δ.Ε.Α.Κ.Μ.) 
ως ίδιο νομικό πρόσωπο ιδιωτικού δικαίου το οποίο θα διέ- 
πεται από τις σχετικές διατάξειςτου Π.Δ/τος 410/95. 

2. Σκοποί της Δημοτικής Επιχείρησης αποτελούν: 

Η εφαρμογή και καλλιέργεια πολιτιστικών δραστηριο¬ 
τήτων με την οργάνωση και λειτουργία τμημάτων Κεραμι¬ 
κής, Ζωγραφικής, Αγιογραφίας, Γλυπτικής, Ψηφιδωτού, 
Παραδοσιακού και Μοντέρνου Χορού, Μπαλέτου, Μουσι¬ 
κής, Ωδείου Φιλαρμονικής, θεάτρου, Φωτογραφίας, Εικα¬ 
στικών, Κινηματογράφου, Λαογραφίας, Λαογραφικού 
Μουσείου, Κοπτικής - Ραπτικής, Ζαχαροπλαστικής, Κα¬ 
τασκευών μέσω της, παράδοσης μαθημάτων από το ανά¬ 
λογο εκπαιδευτικό προσωπικό. Η λειτουργία καθενός εκ 
των παραπάνω τμημάτων αποφασίζεται από το Δ. Σ. της 
επιχείρησης και οργανώνεται με βάση σχετικό κανονισμό. 

Η οργάνωση και λειτουργία τμημάτων εκμάθησης ηλε¬ 
κτρονικών υπολογιστών (Η/Υ). 

Η διοργάνωση κάθε είδους αθλητικών εκδηλώσεων, η 
υποστήριξη και ο συντονισμός αθλητικών δραστηριοτή¬ 
των κάθε είδους σε συνεργασία με τους αντίστοιχους το¬ 
πικούς φορείς της ευρύτερης περιοχής του Δήμου, η λει¬ 
τουργία προγραμμάτων μαζικού αθλητισμού. 

Η εφαρμογή αθλητικών δραστηριοτήτων με την οργά¬ 
νωση και λειτουργία τμημάτων Καλαθοσφαίρισης, Πετο- 
σφαίρισης, Χειροσφαίρισης, Αντισφαίρισης, Ποδοσφαί¬ 
ρου, Ενόργανης κ’ Ρυθμικής Γ υμναστικής, Στίβου, Σκάκι, 
Πάλης και άλλων αθλημάτων. Η λειτουργία καθενός από 
τα παραπάνω τμήματα αποφασίζεται από το Δ. Σ. της επι¬ 
χείρησης και οργανώνεται με βάση σχετικό κανονισμό . 

Η οργάνωση και λειτουργία Κέντρου Επαγγελματικής 
Κατάρτισης ανέργων και αγροτών. 

Η οργάνωση και λειτουργία και διαχείριση τουριστικών 
υπηρεσιών και δραστηριοτήτων με την ταυτόχρονη δημι¬ 
ουργία και διαχείριση νέων δραστηριοτήτων στον τουρι¬ 
στικό τομέα (Δημοτικά Αναψυκτήρια, Κέντρα Ιστορίας και 
Πολιτισμού κ.λ.π.) με στόχο: 

α) την αξιοποίηση και προβολή της περιοχής και 

β) την παροχή υψηλού επιπέδου υπηρεσιών στους επι¬ 
σκέπτες. 

Η λειτουργία διαφημιστικού γραφείου με σκοπό: 

α)τηντουριστική και πολιτιστική προβολή του Δήμου Κ. 
Μητρουσίου 

β) την έκδοση εφημερίδας - περιοδικού 

γ) την έκδοση κάθε είδους διαφημιστικών φυλλαδίων. 

Η παροχή κοινωνικών υπηρεσιών στους δημότες ( Κοι¬ 
νωνική Πρόνοια, Κοινωνική Μέριμνα, Κοινωνική Ανάπτυξη 
κ.λ.π.). 

Η ίδρυση και λειτουργία Παιδικών, Βρεφικών Σταθμών 
και Κέντρων δημιουργικής απασχόλησης παιδιών. 

Η ίδρυση και λειτουργία κέντρου πληροφόρησης νέων 
και η λειτουργία των Δημοτικών Συμβουλίων Νεολαίας. 

Η ίδρυση και λειτουργία κέντρου πληροφόρησης ανέρ¬ 
γων. 

Η ανάληψη και υλοποίηση Τοπικών, Νομαρχιακών, Πε¬ 
ριφερειακών, Εθνικών, και Ευρωπαϊκών προγραμμάτων 
πολιτισμικού και κοινωνικού, αναπτυξιακού, επιμορφωτι¬ 
κού κ.α. χαρακτήρα. Η συνεργασία με τον ιδιωτικό τομέα 
για συμμετοχή στα παραπάνω προγράμματα. 

Η παροχή υπηρεσιών λειτουργικής υποστήριξης (γραμ¬ 
ματειακής, διοικητικής) σε Ο.Τ.Α. και Ν.Π.Δ.Δ. των Ο.Τ.Α. 

Η παροχή υπηρεσιών επιστημονικής υποστήριξης και η 
σύνταξη οικονομοτεχνικών μελετών πάσης φύσεως. 

Η εκπόνηση μελετών, η ανάληψη καθώς και η υλοποίηση 
πρωτοβουλιών για την προστασία του περιβάλλοντος, την 
ανάπτυξη περιβαλλοντικών ζητημάτων της περιοχής του 
Δήμου, την οργάνωση, υποστήριξη προγραμμάτων περι¬ 
βαλλοντικής εκπαίδευσης και ευαισθητοποίησης κ.λ.π. 

Ο προγραμματισμός και η εκτέλεση έργων υποδομής 
που χρηματοδοτούνται από τακτικούς και έκτακτους πό¬ 
ρους κρατικών και μη φορέων. Η σύναψη προγραμματικών 
συμβάσεων με φορείς του Δημοσίου Τομέα, Ο.Τ.Α. κ.λ.π. 

Η δημιουργία τεχνικών υπηρεσιών και η υποβοήθηση 
του Δήμου στην εύρυθμη λειτουργία του, καθώς επίσης 
και την εκτέλεση έργων δημοτικού και διαδημοτικού χα¬ 
ρακτήρα. 

Η ανάληψη κατασκευαστικών δραστηριοτήτων όπως: 
α) η ανάληψη, εκτέλεση και διαχείριση έργων οικιστικής 
ανάπλασης και ανάπτυξης, 
β) η συντήρηση και κατασκευή έργων υποδομής. 

Η ίδρυση, λειτουργία και διαχείριση δημοτικών κοιμη¬ 
τηρίων. 

Η παροχή υπηρεσιών καθαριότητας και αποκομιδής 
απορριμμάτων καθώς και ευπρεπισμού κοινοχρήστων 
υπαίθριων χώρων. 

Η ανάληψη κάθε σχετικής με, τη φύση της Δημ. Επιχεί¬ 
ρησης πρωτοβουλίας και δραστηριότητας με σκοπό την 
πραγματοποίηση εσόδων και την περαιτέρω διεύρυνση 
του κοινωνικού, πολιτιστικού και αναπτυξιακού ρόλου της 
αλλά και για την οικονομική αξιοποίηση των προσφερό- 
μενων υπηρεσιών και έργων της. 

Η οργάνωση και λειτουργία Δημοτικής Βιβλιοθήκης. 

Η συμμετοχή και διαχείριση κοινοτικών πρωτοβουλιών 
και αναπτυξιακών προγραμμάτων που συγχρηματοδού- 
νταιτόσο από την Ευρωπαϊκή όσο και από άλλους φορείς. 

Συνεργασία με τον ιδιωτικό τομέα για κοινή συμμετοχή 
στις παραπάνω δράσεις. 

Η κατασκευή και εκμετάλλευση Δημοτικών ξενώνων με 
σκοπό την ενδυνάμωση του τουρισμού τηςπεριοχής. 

Η εκμετάλλευση νεκροφόρας για εξυπηρέτιση των πο¬ 
λιτών σε ανάλογες περιπτώσεις. 

Η ανάληψη επιχειρηματικής δράσης με: 
α) Την δημιουργία και εκμετάλλευση οργανωμένων 
εμπορικών δραστηριοτήτων. 

β) Την παραγωγή και προώθηση των τοπικών προϊό¬ 
ντων. 

γ) Την δημιουργία θερμοκηπίων. 

δ) Την αξιοποίηση ανανεώσιμων πηγών ενέργειας. 

ε) Την παραγωγή και εμπορία ειδών. 

ζ) Την παροχή υπηρεσιών μηχανογράφησης. 

3. Η έδρα της επιχείρησης θα είναι στο Δημοτικό Διαμέ¬ 
ρισμα Άνω Καμήλας και θα στεγάζεται στο πρώην κοινο¬ 
τικό κατάστημα. 

Η επιχείρηση μπορεί να μεταφέρει την έδρα της καθώς 
και να ιδρύσει καταστήματα, υποκαταστήματα, παραρτή¬ 
ματα κ.λ.π. έπειτα από αποφάσεις του Δ.Σ. 

4. Η διάρκεια λειτουργίας της επιχείρησης είναι είκοσι 
πέντε (25) χρόνια από την δημοσίευση της απόφασης του 
Δημοτικού Συμβουλίου στο φύλλο Εφημερίδας της Κυ- 
βερνήσεως. 

6. Το κεφάλαιο που διατίθεται στη Δημοτική επιχείρηση 
ανέρχεται στο ποσό των 5.000.000 δρχ. 

7. Πόροι της επιχείρησης αποτελούν τα έσοδα από την 
άσκηση των διαφόρων δραστηριοτήτων της (π.χ. από την 
λειτουργία των διαφόρων τμημάτων της), οι εθνικές επι¬ 
χορηγήσεις και επιδοτήσεις που προέρχονται απάτην Ευ¬ 


ρωπαϊκή Ένωση, οι δωρεές, τα κληροδοτήματα, τα δά¬ 
νεια, οι πρόσοδοι από την εκμετάλλευση της περιουσίας 
της, τα κέρδη από την συμμετοχή της καθώς και κάθε άλ¬ 
λη νόμιμη πρόσοδος. 

8. Η επιχείρηση διοικείται από 7μελές (επταμελές) Διοι¬ 
κητικό Συμβούλιο, τα μέλη του οποίου μαζί με τους ανα¬ 
πληρωτές τους ορίζονται από το Δημοτικό Συμβούλιο. 
Πιο συγκεκριμένα το Διοικητικό Συμβούλιο της Επιχείρη¬ 
σης αποτελείται από: 

Πέντε (5) Δημοτικούς Συμβούλους έκτων οποίων ο ένας 
τουλάχιστον προέρχεται από την μειοψηφία. 

Έναν (1) εκπρόσωπο Κοινωνικού φορέα της περιοχής. 

Έναν (1) δημότη ή κάτοικο του Δήμου Κ. Μητρουσίου ο 
οποίος έχει πείρα ή γνώσεις σχετικές με το αντικείμενο 
της Επιχείρησης. 

Στα μέλη του Διοικητικού Συμβουλίου προστίθεται και 
εκπρόσωπος των εργαζομένων (χωρίς αλλαγή της συ¬ 
στατικής πράξης) στην περίπτωση που η επιχείρηση απα¬ 
σχολεί περισσότερους από είκοσι (20) εργαζόμενους. 

Στην περίπτωση αυτή δεν συμμετέχει ο δημότης ή κά¬ 
τοικος. 

Το Δημοτικό Συμβούλιο ορίζει από τα μέλη του Διοικη¬ 
τικού Συμβουλίου τον Πρόεδρο και τον Αντιπρόεδρο της 
Επιχείρησης. 

9. Η Δημοτική Επιχείρηση διαλύεται: 

Με απόφαση του Δημοτικού Συμβουλίου που λαμβάνε- 
ται με την απόλυτη πλειοψηφία των μελών του. Η επιχεί¬ 
ρηση επίσης διαλύεται: 

Όταν λήξει χωρίς να παραταθεί η διάρκεια της επιχεί- 
ρησης. 

Σε περίπτωση πτώχευσης της επιχείρησης. 

Τη διάλυση της επιχείρησης ακολουθεί η εκκαθάριση 
.Εκτός από την περίπτωση της πτώχευσης, η εκκαθάριση 
γίνεται με εκκαθαριστές που ορίζονται από το Δημοτικό 
Συμβούλιο. 

Στην εκκαθάριση διεκπεραιώνονται οι εκκρεμείς υποθέ¬ 
σεις, εισπράττονται οι απαιτήσεις, ρευστοποιείται η περι¬ 
ουσία και πληρώνονται τα χρέη της επιχείρησης.Το υπό¬ 
λοιπο περιέχεται στο Δήμο. 

Αν η διάλυση της επιχείρησης έγινε λόγω λήξης της 
διάρκειας ή λόγω πτώχευσης, που όμως ανακλήθηκε ή 
περατώθηκε με συμβιβασμό, είναι δυνατή η αναβίωση της 
επιχείρησης με απόφαση του Δημοτικού Συμβουλίου. 

10. Από τις διατάξεις της απόφασης αυτής προκαλείται 
δαπάνη ύψους 5.000.000 δρχ. (πέντε εκατομμυρίων) σε 
βάροςτου προϋπολογισμού του Δήμου Κ. Μητρουσίου. Η 
ανωτέρω δαπάνη θα καλυφθεί με αναμόρφωση του προ¬ 
ϋπολογισμού του Δήμου έτους 2000. 

Η παρούσα να δημοσιευθεί στην Εφημερίδα της Κυ- 
βερνήσεως. 

Σέρρες, 26 Ιουνίου 2000 

Ο Γ ενικός Γ ραμματέας Περιφέρειας 
ΒΑΣ. ΒΑΛΑΣΟΠΟΥΛΟΣ 


Αριθ. Πρωτ. 6208 (7) 

Τροποποίηση της 1635/22.9.98 απόφαση σύστασης της 
Περιφερειακής Γνωμοδοτικής Επιτροπής. 

Ο ΓΕΝΙΚΟΣ ΓΡΑΜΜΑΤΕΑΣ 
ΠΕΡΙΦΕΡΕΙΑΣ ΣΤΕΡΕΑΣ ΕΛΛΑΔΑΣ 

Έχοντας υπόψη: 

1. Τις διατάξεις του Ν. 2601/98 «Ενισχύσεις ιδιωτικών 

επενδύσεων για την οικονομική και περιφερειακή ανά¬ 
πτυξη της χώρας και άλλες διατάξεις» (ΦΕΚ 81Α/15.4.98) 
και ειδικότερα τις περιπτώσεις (α) και (ε) της παρ. 19 του 
άρθρου 8 αυτού. 

2. Τις διατάξεις του Ν. 2503/30.5.97 για τη σύσταση της 
Διοίκησης, Οργάνωσης, Στελέχωσης της Περιφέρειας, 
αποφασίζουμε: 

Τροποποιούμε την υπ’ αριθμ. 1635/22.9.98 απόφαση 
σύστασης της Περιφερειακής Γνωμοδοτικής Επιτροπής, 
στο άρθρο 1 παρ. 1 (αρ. δημοσιεύματος 32078/23.9.98) 
προσθέτοντας το κάτωθι: 

XIII. Ένας εκπρόσωπος της Περιφέρειας Στερεός Ελ¬ 
λάδας, εμπειρογνώμων, ειδικός σε θέματα επενδύσεων. 

Κατά τα λοιπά ισχύουν όλα τα άρθρα της υπ’ αριθμ. 
1635/22.9.98 απόφασης σύστασης Π.Γ.Ε. 

Η παρούσα απόφαση να δημοσιευθεί στην Εφημερίδα 
της Κυβερνήσεως. 

Λαμία, 3 Ιουλίου 2000 

Ο Γενικός Γραμματέας Περιφέρειας 
ΒΑΣΙΛΕΙΟΣ ΕΞΑΡΧΟΣ 

Αριθ.8613 (8) 

Σύσταση Νομικού Προσώπου στο Δήμο ΕχιναίωνΝ. Φθιώ¬ 
τιδας με την επωνυμία «Κέντρο Ανοιχτής Προστασίας 
Ηλικιωμένων Δήμου Εχιναίων». 

Ο ΓΕΝΙΚΟΣ ΓΡΑΜΜΑΤΕΑΣ 
ΠΕΡΙΦΕΡΕΙΑΣ ΣΤΕΡΕΑΣ ΕΛΛΑΔΑΣ 

Έχοντας υπόψη: 

1. Τις διατάξεις του άρθρου 203 του Π.Δ. 410/95 
(Δ.Κ.Κ.). 

2. Την αριθ. 44/2000 απόφαση του Δημοτικού Συμβου¬ 
λίου Εχιναίων, με την οποία προτείνεται η σύσταση Νομι¬ 
κού Προσώπου με την επωνυμία «Κέντρο Ανοιχτής Προ¬ 
στασίας Ηλικιωμένων Δήμου Εχιναίων», αποφασίζουμε: 

Συνιστούμε ίδιο Νομικό Πρόσωπο με την επωνυμία «Κέ¬ 
ντρο Ανοιχτής Προστασίας Ηλικιωμένων Δήμου Εχιναί¬ 
ων». 

1. Σκοπός του Νομικού Προσώπου είναι: 

α. Η παροχή υπηρεσιών για την αντιμετώπιση βιολογι¬ 
κών, ψυχολογικών και κοινωνικών προβλημάτων των ηλι¬ 
κιωμένων ατόμων του οικείου Δήμου. 

β. Η ενημέρωση του ευρύτερου κοινού για τα προβλήμα¬ 
τα και τις ανάγκες των ηλικιωμένων ατόμων και η συνεργα¬ 
σία με τους ειδικούς φορείς για την αντιμετώπισή των. 
γ. Η έρευνα σχετικών θεμάτων με τους ηλικιωμένους. 

2. Πόροι του Ν.Π. είναι: 

α. Η ετήσια επιχορήγηση του Δήμου, που θα προβλέπε- 
ται υποχρεωτικά στον εκάστοτε προϋπολογισμού αυτού. 

β.Η επιχορήγηση και κάθε άλλη παροχή του Κράτους εί¬ 
τε απευθείας στο Νομικό Πρόσωπο, είτε προς το Δήμο 
Εχιναίων για το Νομικό τούτο Πρόσωπο. 

γ. Οι κάθε είδους συνδρομές, εισφορές, δωρεές, κλη¬ 
ρονομιές και κληροδοσίες. 

δ. Έσοδα από τη συμβολική χρηματική συμμετοχή με¬ 
λών που έχουν ανάγκη προστασίας. 

ε. Οι εισπράξεις από το αντίτιμο πραγμάτων ή υπηρε¬ 
σιών που παρέχονται από το Νομικό Πρόσωπο, 
στ. Οι πρόσοδοι από την ίδια περιουσία του. 
ζ. Κάθε άλλη νόμιμη πρόσοδος. 

3. Περιουσία του Ν.Π. είναι: 


α. Οι χώροι που θα παραχωρηθούν από τον οικείο Δήμο 
για τη λειτουργία του Ν.Π. 

β. Κάθε άλλος χώρος ή κτίριο που θα παραχωρείται στο 
Ν.Π. καθώς και τα πόσης φύσεως κτίρια που θα αναγερ- 
θούν στους παραπάνω χώρους. 

γ. Η κινητή περιουσία αυτού (έπιπλα, όργανα, συσκευές). 

4. Το Ν.Π. διοικείται από πενταμελές Διοικητικό Συμβού¬ 
λιο, που τα μέλη του ορίζονται μαζί με τους αναπληρωτές 
του από το Δημοτικό Συμβούλιο και αποτελείται από: 

α. Το Δήμαρχο ή από άλλο μέλος, αιρετό ή μη, που ορί¬ 
ζεται από αυτόν, ως Πρόεδρο. 

β. Δυο Δημοτικούς Συμβούλους. 

γ. Ένα δημότη ή κάτοικο του οικείου Δήμου με ανάλογη 
επαγγελματική ή κοινωνική δράση. 

ζ. Έναν εκπρόσωπο των μελών του Νομικού Προσώπου. 

Η θητεία των μελών του Δ.Σ. ακολουθεί τη δημοτική πε¬ 
ρίοδο και λήγει πάντοτε με την εγκατάσταση του νέου Δ.Σ. 

5. Το Νομικό Πρόσωπο θα εκπροσωπείται στα Δικαστή¬ 
ρια και σε κάθε άλλη αρχή από τον Πρόεδρο και όταν αυ¬ 
τός απουσιάζεται ή κωλύεται από τον Αντιπρόεδρο. 

Ακροτελεύτιο άρθρο 

Η δαπάνη που προκαλείται από την απόφαση αυτή σε 
βάρος του προϋπολογισμού του Δήμου Εχιναίων είναι 
4.000.000 δρχ. για το τρέχον έτος και όμοια για καθένα 
από τα επόμενα έτη. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Λαμία, 21 Ιουνίου 2000 

Με εντολή Γ ενικού Γ ραμματέα Περιφέρειας 
Ο Διευθυντής 
ΠΑΝΑΓΙΩΤΗΣ ΜΠΟΝΑΚΗΣ 


Αριθ. 6208 (9) 

Τροποποίηση της συστατικής πράξης Νομικού Προσώ¬ 
που στο Ν. Βοιωτίας «6η Σχολική Επιτροπή του Τεχνι¬ 
κού Επαγγελματικού Λυκείου και Τεχνικής Επαγγελ¬ 
ματικής Σχολής». 

Ο ΓΕΝΙΚΟΣ ΓΡΑΜΜΑΤΕΑΣ 
ΠΕΡΙΦΕΡΕΙΑΣ ΣΤΕΡΕΑΣ ΕΛΛΑΔΑΣ 

Έχοντας υπόψη: 

1. Τις διατάξεις του άρθρου 203 του ΔΚΚ (Π.Δ. 410/95). 

2. Την 10353/7.8.91 απόφαση του Νομάρχη Βοιωτίας, 
με την οποία συστάθηκε η «6η Σχολική Επιτροπή» του Τε¬ 
χνικού Επαγγελματικού Λυκείου καιτεχνικής Επαγγελμα¬ 
τικής Σχολής στο Δήμο Θηβαίων. 

3. Την 120/2000 απόφαση του Δημοτικού Συμβουλίου 
Θήβας. 

4. Την 5921/9.9.1997 απόφαση του Γενικού Γραμματέα 
Περιφέρειας Στερεός Ελλάδος περί «μεταβίβασης δικαι¬ 
ώματος υπογραφής» με εντολή Γενικού Γ ραμματέα Περι¬ 
φέρειας στους Διευθυντές Τοπ. Αυτ/σης και Διοίκησης. 

5. Τις διατάξειςτου άρθρου 5του Ν. 1894/90 και τις όμοι¬ 
ες της παρ. 8του άρθρου 9του Ν. 2460/98, αποφασίζουμε: 

Τροποποιούμε την 10353/7.8.91 απόφαση του Νομάρ¬ 
χη Βοιωτίας με την οποία συστάθηκε το Νομικό Πρόσωπο 
με την επωνυμία «6η Σχολική Επιτροπή του Τεχνικού Λυ¬ 
κείου και Τεχνικής Επαγγελματικής Σχολής», ως προς: 

α) Την επωνυμία του Νομικού Προσώπου, η οποία θα 
ονομάζεται: «6η Ενιαία Σχολική Επιτροπή 1 ου - 2ου ΤΈΈ. 
και ΙΕΚκαι β) ως προς τη διοίκηση. 

ΕΦΗΜΕΡΙΣΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


Εφεξής το Νομικό Π ρόσωπο διοικείται από 9μελές Διοι¬ 
κητικό Συμβούλιο, στο οποίο θα συμμετέχουν: 

1) ένας δημοτικός σύμβουλος ως πρόεδρος, 

2) ένας δημοτικός σύμβουλος ως μέλος, 

3) ο διευθυντής του 1ου ΤΕΕ 

4) ο διευθυντής του 2ου ΤΕΕ 

5) ο διευθυντής του ΙΕΚ 

6) ένας εκπρόσωπος του συλλόγου γονέων και κηδεμό¬ 
νων του 1ου ΤΕΕ 

7) ένας εκπρόσωπος του συλλόγου γονέων και κηδεμό¬ 
νων του 2ου ΤΕΕ 

8) ένας εκπρόσωπος των μαθητικών κοινοτήτων των 
τριών σχολείων 

9) ένας δημότης κάτοικος του Δήμου Θήβας 

Κατά τα λοιπά ισχύει ως έχει η υπ’ αριθ. 10353/7.8.91 
απόφασή μας. 

Από τις διατάξεις της απόφασης αυτής δενπροκαλείται 
δαπάνη σε βάρος του δημοτικού προϋπολογισμού. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Λιβαδειά, 15 Ιουνίου 2000 

Με εντολή Γενικού Γραμματέα Περιφέρειας 
Η Διευθύντρια 
Ε. ΘΕΟΔΩΡΑΚΗ 


( 10 ) 

Χορήγηση άδειας ασκήσεως επαγγέλματος Κοινών. Λει¬ 
τουργού στην Μπούρδαλα Αικατερίνη του Σταύρου κά¬ 
τοικο Πατρών. 

Ο ΝΟΜΑΡΧΗΣ ΑΧΑΪΑΣ 

Με την 4375/2000 απόφαση του Νομάρχη, χορηγήθηκε 


στην κοινωνική λειτουργό Μπούρδαλα Αικατερίνη του Σταύ¬ 
ρου, κάτοικο Πατρών, άδεια ασκήσεως επαγγέλματος Κοι¬ 
νών. Λειτουργού. 

Με εντολή Νομάρχη 
Η Διευθύντρια 
ΠΑΝ. ΧΡΟΝΟΠΟΥΛΟΥ 


( 11 ) 

Χορήγηση άδειας ασκήσεως επαγγέλματος Κοινών. Λει¬ 
τουργού στην Φάλαρη Παρασκευή του Φωτίου, κάτοικο 
Αλισσού Πατρών. 

Ο ΝΟΜΑΡΧΗΣ ΑΧΑΪΑΣ 

Με την 4232/2000 απόφαση του Νομάρχη, χορηγήθηκε 
στην κοινωνική λειτουργό Φάλαρη Παρασκευή του Φωτίου, 
κάτοικο Αλισσού Πατρών άδεια ασκήσεως επαγγέλματος 
Κοινωνικού Λειτουργού. 

Με εντολή Νομάρχη 
Η Διευθύντρια 
ΠΑΝ. ΧΡΟΝΟΠΟΥΛΟΥ 


ΔΙΟΡΘΩΣΕΙΣ ΣΦΑΛΜΑΤΩΝ 

( 12 ) 

Στο ΦΕΚ 398/τ. Β727.3.2000, που δημοσιεύθηκε η 
744/1.3.2000 απόφαση της Δ/νσης Τοπικής Αυτ/σης &Δ/σης 
Κιλκίς, γίνεται η εξής διόρθωση: 

Από το εσφαλμένο: 

5. Μίας (1) θέσης κατηγορίας ΥΕ16 - βοηθών μαγείρων 
στο ορθό: 

5. Μίας (1) θέσης κατηγορίας ΥΕ 14 - βοηθών μαγείρων. 

(Απάτην Περιφέρεια Κεντρικής Μακεδονίας) 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 




